GnuCash

גנוקאש (באנגלית GnuCash) היא תוכנת הנהלת חשבונות חינמית, המופצת תחת תנאי רישיון [https://www.gnu.org/ גנו] GPL. היא מיישמת את שיטת הרישום הכפול או הנהלת חשבונות כפולה (רישום דו צידי) בה כול הפעולות הפיננסיות נרשמות בספרי העסק במטרה לתת תמונת מצב מלאה על הוצאות, הכנסות, נכסים והתחייבויות, בבית עסק קטן או אדם פרטי המעוניין לעקוב אחר התנהלותו הכספית האישית.

בטכניקה פשוטה יחסית, התכנה מאפשרת גם רישום [https://www.hamichlol.org.il/הנהלת_חשבונות_חד-צדית חד צידי], בשיטה זו נרשמים אך ורק תקבולים או תשלומים (כסף או שווה כסף שנתקבלו או יצאו בפועל), לכן בשימוש בשיטה זו תתקבל רק תמונת מצב חלקית של הפעילות. שיטת רישום זאת מקובלת בישראל (אך לא רק ) בעיקר בקרב עסקים קטנים ובעלי מקצועות חופשיים, עליהם הוראות ניהול פנקסי חשבונות חלות ואינם מחייבים רישום על פי שיטת החשבונאות הכפולה.

מפתחי גנוקאש כוונו תחילה ליצירת מערכת חשבונאית חינמית שתספק יכולות בדומה ליישומי [https://www.quicken.com/ Quicken] וקוויקבוקס המסחריות שפותחו על ידי [https://www.intuit.com/ אינטואיט]<ref></ref>. אלו נועדו בעיקר לאנשים פרטיים שרוצים לנהל את התנועות הכספיות האשיות שלהם בצורה ממוכנת - מעין פנקס המחאות ממוכן. בהמשך צוות המפתחים נענה [https://gnucash.uservoice.com/forums/101223-feature-request לבקשות ומשאלות] לקוחות גנוקאש ופתח תכונות נוספות שמספקות מענה סביר (ראו פרק תכונות ויכולות בהמשך) גם לעסקים קטנים.<ref name="What is GnuCash?"></ref> בתקופה האחרונה, צוות הפתוח התמקד בעיקר בתמיכה שוטפת ובהתאמת המערכת לדרישות ספריות-התמיכה של סביבת שולחן העבודה המודרני.

גנוקאש היא חלק מפרויקט GNU<ref></ref><ref></ref>, היא פועלת על מרבית מערכות ההפעלה לרבות לינוקס ומסדות אחרות דמויי יוניקס<ref name="GnuCash Download"></ref>, וכן על: גנו, OpenBSD, FreeBSD, סולריס, מאק OS.

בנוסף, היסב לגרסת מיקרוסופט וינדוס (2000 ומעלה) זמינה גם כן, החל מסדרה 2.2.0<ref></ref>.

== היסטוריה ==
צוות הפתוח החל את עבודתו על פתוח תוכנת גנוקאש בשנת 1997, במהלך 1998 הפצה הגרסה היציבה הראשונה. הרכיבים והתכונות שנועדו לספק מענה לעסקים קטנים נוספו בשנת 2001 והצרוף 'חשבונאות לעסקים קטנים' התווסף לתאורה. ערכת התקנה לסביבת עבודה מאק זמינה משנת 2004. היסב לסביבת וינדוס שוחרר בשנת 2007.

במאי 2012 הוכרז על פיתוח גנוקאש לאנדרואיד<ref></ref>. יישום נלווה לגנוקאש שנועד במקור לרשום תנועות ולעקב אחר הכנסות והוצאות בהתקני אנדרואיד ואפשר סנכרון עם מסד הנתונים של התכנה על גבי שולחן העבודה. החבילה הזו עדין זמינה באתר גיט וגוגל פליי אך המפתח שלה (לא קשור לצוות חבילת גנוקאש) זנח אותה במהלך 2018 ואינו תומך עוד ביישומון.

במהלך 2020 פורסם ישומון נוסף<ref></ref> המיועד לתומך במכשירי אנדרואיד ומאק. גם יישומון זה הוא מוצר נלווה, חינמי, זמין בגיט, אפסטור ופליי סטור, היישומון מאפשר הזנת נתונים דרך המכשיר הנייד ובהמשך לייצא קובצי CSV מהישומן וליבאם מאוחר יותר לתוכנת שולחן העבודה לשם סנכרון.

== תכונות ויכולות ==
===תכונות כלליות===
*הנהלת חשבונות כפולה (דו-צידית)<ref name="Linux.com Review"></ref>
* רישום תנועות מחזוריות אוטומטיות
* סייען לחישוב החזרי משכנתאות והלוואות
* תמיכה בייבוא קובצי OFX, QIF,CSV
* תמיכה ב-HBCI
* תמיכה בהתאמת תנועות מיובאות (התאמות אוטומטיות)
* תמיכה ב-SQL
* מעקב ודיווח מע"מ ו-GST 
* תמיכה בתנועות עם רבוי מטבעות
* ניהול תיקי השקעות מניות/קרנות נאמנות
* אחזור שערי מניות וקרנות נאמנות באופן מקוון
* חבילת דוחות כספיים ותרשימים מובנים, לרבות האפשרות לייצור כאלו בהתאמה אישית
* ניהול תקציב
* התאמת בנקים וכרטיסי אשראי, לרבות התחברות מקוונת לאתר הבנק ליבוא דפי חשבון
* הפקה והדפסת המחאות לרבות בפריסה הניתנת להתאמה אישית
* ניהול צרופות לתנועות
* סגירת שנת כספים ומעבר שנה
* הַמְקָמָה<ref>טכנולוגיית המידע (תשע"ד, 2014)

הַמְקָמָה תהליך ההכנה של תכנה לשימוש במַקָּם מוגדר
----localization
מילון מושגים בסיסיים בטכנולוגיית המידע (השלמות; 2014) > מונחי ייצוג וארגון נתונים</ref> - אפשרות ליצירת תרשימי חשבונות, דוחות מס, חשבוניות והודעות זיכוי מותאמים לדרישות רגולציה מקומיות.
* תמיכה בשפות רבות - גנוקאש תומכת בתבנית תאריכים ובמטבעות בינלאומיים. התפריטים והחלונות הצצים של היישום תורגמו ל־55 שפות, בכללן עברית סינית, דנית, צרפתית, גרמנית, הונגרית, איטלקית, יפנית, נורווגית, פולנית, פורטוגזית, רוסית, ספרדית, שוודית, טורקית, אוקראינית ואנגלית בריטית. תיעוד (מדריך משתמש ומדריך מושגים) מקיף זמין באנגלית, גרמנית, צרפתית, פורטוגזית וספרדית.

=== תכונות ייעודיות לחשבונאות בעסקים קטנים ===
* הפקת חשבונית והודעות זיכויי (הודעות זיכוי נוספו בגרסה 2.6)<ref></ref>
* חשבונות חייבים 
* חשבונות חייבים כולל תזכורות לתשלום חשבונות ספקים במועד הפירעון
* שוברי הוצאות עובדים
* ניהול שכר עובדים מוגבל באמצעות חשבונות חייבים וזכאים<ref></ref>
* פְּחָת
* מיפוי ללוחות זמנים למס הכנסה ליצוא ל-TXF לייבוא לתוכנת הכנת דוחות מס (ארצות הברית)
* הגדרת טבלאות מס והחלת מס מכירה/מע"מ על חשבוניות

== תמיכת משתמשים ==
גנוקאש מציע מספר דרכים בהן משתמשיה (הלקוחות) יכלו לתקשר עם צוות הפתוח לקבל סיוע ועזרה. התמיכה במערכת היא חופשית לכל דורש וניתנת ללא כל תמורה.

==== קריאה ועיון ====
# [https://gnucash.org/docs.phtml מדריך משתמש] (מקוון וניתן להדפסה)
# [https://gnucash.org/docs.phtml מדריך מושגים]
# [https://gnucash.org/index.phtml שער קהילה] ואתר [https://wiki.gnucash.org/wiki/He/ ויקי]
#רשימת שאלות נפוצות<ref></ref> (הכוללת מאות שאלות ותשובות)

==== תקשורת מקוונת ====
# רשימות תפוצה ודיוור<ref></ref>
# שחוח IRC
# דווח על תקלים ובקשות לתכונות חדשות ושיפורים<ref></ref>
# רשימת משאלות<ref></ref>

== עיצוב טכני ==
עיקר קוד גנוקאש נכתב בשפת XML ,C, וחלקים קטנים שנכתבו ב-Scheme<ref name="GnuCash FAQ Lang"></ref>. אחת התכונות הזמינות היא היכולת לחישוב מבוסס נקודה קבועה טהורה, שנועדה למניעת שגיאות עיגול סכומים (עלולים להתרחש בשיטת חישוב נקודה צפה) ובכך, לוודא שהספרים מאוזנים תמיד (הנחת יסוד בסיסית בניהול חשבונות בשיטה הכפולה). תכונה זו יושמה כבר בעת שחרור גרסה 1.6<ref></ref>.

כברירת מחדל גנוקאש מאחסנת נתונים במבנה xml. החל מגרסה 2.4, ניתן לאחסן את הנתונים הכספיים בגנוקאש גם במסדי נתונים מבוססי SQL הבאים: SQLite3, MySQL או PostgreSQL.

את קוד המקור של גנוקאש ניתן למצוא ב-GitHub, קובצי התקנה בינאריים זמינים באתר Sourceforge, היא זמינה גם ברוב ערוצי ההפצה של מערכות ההפעלה ממשפחת לינוקס/יוניקס לרבות flatpak.

גנוקאש משתמשת במספר כלי פתוח וכלי עזר נוספים ביניהם: Doxygen לתיעוד קוד המקור, ninja<ref></ref> ו-CMake , לתהליך הבנייה, ומנשק משתמש המבוסס על Gtk2.

לחזור שערי מטבע ושערי מניות, נעשה שימוש בפורקן [http://finance-quote.sourceforge.net/ Finance::Quote] גרסה 1.49, רכיב פרל שנועד לאחזר נתונים פיננסיים ממספר אתרים באופן מקוון.

== תמיכה בגרסאות קודמות ==
גנוקאש דואגת לשמר את היכולת לקרוא קובצי נתונים מגרסאות ישנות יותר במהדורות העיקריות, זאת, כל עוד המשתמשים מקפידים שלא לדלג על מהדורה מרכזית<ref></ref>. אם מסיבה כל שהיא הכלל הזה לא נשמר, הנתונים לא יאבדו וניתן יהיה לגשת לנתונים היסטוריים שנוצרו (ונשמרו) בגרסת גנוקאש ישנה מגרסה עדכנית, אך המשמעות המעשית לכך תהיה התקנת גרסאות הביניים של גנוקאש.

לדוגמה: שדרוג המערכת מגרסה 2.2 לגרסה 4.4 לא תאפשר גישה לנתונים שנשמרו על ידי גרסה 2.2. על מנת להתגבר על כך עומדות בפני המשתמשים החלופות הבאות:

# שדרוג מתגלגל - שדרג לגרסה 2.2.9 (האחרונה בסדרת 2.2), לאחר מכן לגרסה 2.4.15, ואז לגרסה 2.6.21, ואז לגרסה 3.11 ורק אז לגרסה 4.4.
# ייצוא וייבוא - לפני תחילת השדרוג, לייצא את תרשים החשבונות, חשבונות ספקים ולקוחות (אלו חייבים להיעשות כשלב נפרד). לייצא את כל קובצי התנועות במבנה CSV<ref></ref> ולייבא את הקבצים באותו הסדר לאחר השדרוג.

== סטטיסטיקת הורדות ==
נכון לפברואר 2021, אתר SourceForge מציג ספירה של 62,981 הורדות גרסת 4.4 (יציבה אחרונה) מתחילת השנה וממוצע של 5,711 בשבוע. מעל 7,371,130 הורדות של המהדורות היציבות החל מנובמבר 1999<ref></ref> נתונים אלו לא כולל אתרי הורדות תוכנה אחרים כגון גיט וכן הפצות לינוקס המספקות הורדות ממאגרים משלהן.

== סטטוס הפרויקט ==
על פי הניתוח באתר Open Hub המתבסס על הידורי קוד (code commits) לסוף פברואר 2021, הצטברו בפרויקט 2,827,453 שורות קוד, מתוכם כ־40,000 בשנת 2021. 53,170 הידורי קוד שבוצעו על ידי 315 מתנדבים תורמים, מתוכם 102 מפתחים פעילים ב־12 החודשים החולפים.

המסקנה בשורה התחתונה היא שלפרויקט מסד קוד בוגר ומבוסס, פעילות פיתוח גוברת משנה לשנה<ref></ref>. "לגנוקאש אחד מצוותי הקוד הפתוח הגדולים בעולם, וממוקם במאון העליון (ב־2% הראשונים) מכלל צוותי הפתוח בפרויקטים המסוקרים על ידי [https://www.openhub.net/ OpenHub]."<ref></ref>

== לקריאה נוספת ==

* 
* 
* 

== קישורים חיצוניים ==

* 
* [http://computriks.com/en/gnucash היכרות עם גנוקאש ב-Computriks]
== הערות שוליים ==

קטגוריה:תוכנה חוצת פלטפורמות
קטגוריה:תוכנה חופשית
קטגוריה:תוכנה חינמית
קטגוריה:הנהלת חשבונות